CELEX: 32017R1499
Language: ro
Date: 2017-06-02 00:00:00
Title: Regulamentul delegat (UE) 2017/1499 al Comisiei din 2 iunie 2017 de modificare a anexelor I și II la Regulamentul (UE) nr. 510/2011 al Parlamentului European și al Consiliului în scopul adaptării lor la schimbarea procedurii reglementare de testare utilizate pentru măsurarea emisiilor de CO2 generate de vehiculele utilitare ușoare (Text cu relevanță pentru SEE. )

25.8.2017   
               
               
                  RO
               
               
                  Jurnalul Oficial al Uniunii Europene
               
               
                  L 219/1
               
            REGULAMENTUL DELEGAT (UE) 2017/1499 AL COMISIEI
      din 2 iunie 2017
      de modificare a anexelor I și II la Regulamentul (UE) nr. 510/2011 al Parlamentului European și al Consiliului în scopul adaptării lor la schimbarea procedurii reglementare de testare utilizate pentru măsurarea emisiilor de CO2 generate de vehiculele utilitare ușoare
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 510/2011 al Parlamentului European și al Consiliului din 11 mai 2011 de stabilire a unor standarde de performanță pentru vehiculele utilitare ușoare noi, ca parte a abordării integrate a Uniunii de reducere a emisiilor de CO2 generate de vehiculele ușoare (1), în special articolul 8 alineatul (9) al doilea paragraf și articolul 13 alineatul (6) al patrulea paragraf,
      întrucât:
      
                  (1)
               
               
                  De la 1 septembrie 2017, noua procedură reglementară de testare pentru măsurarea emisiilor de CO2 și a consumului de combustibil al vehiculelor ușoare, și anume Procedura de testare a vehiculelor ușoare armonizată la nivel mondial (World Harmonised Light Vehicles Test Procedure – WLTP) stabilită în Regulamentul (UE) 2017/1151 al Comisiei (2), va înlocui noul ciclu de conducere european (New European Drive Cycle – NEDC) utilizat în prezent în temeiul Regulamentului (CE) nr. 692/2008 al Comisiei (3). Se estimează că valorile emisiilor de CO2 și ale consumului de combustibil furnizate de WLTP vor fi mai reprezentative pentru condițiile reale de conducere a unui vehicul.
               
            
                  (2)
               
               
                  Pentru a ține seama de diferența dintre nivelul emisiilor de CO2 măsurat prin actuala procedură NEDC și cel măsurat prin noua procedură WLTP, a fost introdusă, în temeiul Regulamentului de punere în aplicare (UE) 2017/1153 al Comisiei (4), o metodologie de corelare a valorilor respective.
               
            
                  (3)
               
               
                  Metodologia de corelare urmează să fie utilizată în etapa de introducere treptată a WLTP până la sfârșitul anului 2020, pentru a asigura faptul că, în perioada respectivă, respectarea de către producători a obiectivelor privind emisiile de CO2 poate fi verificată pe baza valorilor de emisie stabilite în cadrul NEDC. În consecință, obiectivele privind emisiile specifice de CO2 bazate pe WLTP ar trebui să se aplice începând cu anul calendaristic 2021.
               
            
                  (4)
               
               
                  În 2020, emisiile de CO2 ale tuturor vehiculelor noi înmatriculate se vor determina atât pe baza NEDC, cât și pe baza WLTP, în conformitate cu metodologia de corelare. Monitorizarea valorilor emisiilor de CO2 determinate în cadrul ambelor sisteme ar trebui să furnizeze seturi de date solide, care să permită compararea nivelurilor emisiilor obținute în urma celor două proceduri de testare. Aceste seturi de date ar trebui să permită stabilirea unor obiective privind emisiile specifice bazate pe WLTP a căror strictețe să fie comparabilă cu cea a obiectivelor stabilite prin raportarea la măsurătorile emisiilor pe baza NEDC, în conformitate cu cerința prevăzută la articolul 13 alineatul (6) din Regulamentul (UE) nr. 510/2011.
               
            
                  (5)
               
               
                  În scopul stabilirii obiectivului privind emisiile specifice ale unui producător în 2021, ar trebui să se folosească drept valoare de referință media emisiilor de CO2, stabilite pe baza WLTP, ale vehiculelor utilitare ușoare noi înmatriculate în 2020. Obiectivul privind emisiile specifice ar trebui să fie stabilit fie prin creșterea, fie prin reducerea valorii de referință proporțional cu gradul de îndeplinire de către producător, în 2020, a obiectivului său privind emisiile stabilit pe baza NEDC.
               
            
                  (6)
               
               
                  În scopul de a se asigura că obiectivele privind emisiile specifice stabilite pe baza WLTP rămân comparabile în timp, ar trebui să se țină seama de modificările anuale ale masei medii a parcului auto al producătorului.
               
            
                  (7)
               
               
                  Ar trebui să se adauge o serie de noi parametri la datele detaliate care trebuie să fie monitorizate în urma introducerii WLTP. În cadrul WLTP, valorile emisiilor de CO2 sunt calculate ținând seama de configurația specifică a fiecărui vehicul. Pentru a asigura identificarea vehiculelor și verificarea eficace a datelor atât de către producători, cât și de către Comisie, este oportun ca monitorizarea să se bazeze pe numerele de identificare ale vehiculelor.
               
            
                  (8)
               
               
                  Prin urmare, anexele I și II la Regulamentul (UE) nr. 510/2011 ar trebui modificate în consecință,
               
            ADOPTĂ PREZENTUL REGULAMENT:
      Articolul 1
      Anexele I și II la Regulamentul (UE) nr. 510/2011 se modifică în conformitate cu anexa la prezentul regulament.
      Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 2 iunie 2017.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 145, 31.5.2011, p. 1.
      
         (2)  Regulamentul (UE) 2017/1151 al Comisiei din 1 iunie 2017 de completare a Regulamentului (CE) nr. 715/2007 al Parlamentului European și al Consiliului privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor, de modificare a Directivei 2007/46/CE a Parlamentului European și a Consiliului, a Regulamentului (CE) nr. 692/2008 al Comisiei și a Regulamentului (UE) nr. 1230/2012 al Comisiei și de abrogare a Regulamentului (CE) nr. 692/2008 (JO L 175, 7.7.2017, p. 1).
      
         (3)  Regulamentul (CE) nr. 692/2008 al Comisiei din 18 iulie 2008 de punere în aplicare și modificare a Regulamentului (CE) nr. 715/2007 al Parlamentului European și al Consiliului privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor (JO L 199, 28.7.2008, p. 1).
      
         (4)  Regulamentul de punere în aplicare (UE) 2017/1153 al Comisiei din 2 iunie 2017 de stabilire a metodologiei de determinare a parametrilor de corelare necesari pentru a reflecta schimbarea procedurii reglementare de testare și de modificare a Regulamentului (UE) nr. 1014/2010 (JO L 175, 7.7.2017, p. 679).
      
         ANEXĂ
         Anexele I și II la Regulamentul (UE) nr. 510/2011 se modifică după cum urmează:
         
                     1.
                  
                  
                     În anexa I, se adaugă următoarele puncte 3, 4 și 5:
                     
                                 „3.
                              
                              
                                 În 2021, obiectivul de referință privind emisiile specifice pentru un producător se calculează după cum urmează:
                                 unde:
                                 
                                             
                                                
                                          
                                          
                                             reprezintă media emisiilor specifice de CO2 în 2020, determinată în conformitate cu anexa XXI la Regulamentul (UE) 2017/1151 al Comisiei (*1), fără a include reducerile emisiilor de CO2 care rezultă din aplicarea articolului 12 din prezentul regulament;
                                          
                                       
                                             
                                                
                                          
                                          
                                             reprezintă media emisiilor specifice de CO2 în 2020, determinată în conformitate cu Regulamentul de punere în aplicare (UE) 2017/1152 al Comisiei (*2), fără a include reducerile emisiilor de CO2 care rezultă din aplicarea articolului 12 din prezentul regulament;
                                          
                                       
                                             NEDCobiectiv2020
                                             
                                          
                                          
                                             reprezintă obiectivul privind emisiile specifice pentru 2020 calculate în conformitate cu punctul 1 litera (c) din prezenta anexă.
                                          
                                       
                           
                                 4.
                              
                              
                                 Începând din 2021, obiectivul privind emisiile specifice pentru un producător se calculează după cum urmează:
                                 Obiectivul privind emisiile specifice = WLTPobiectiv de referință + a [(Mø – M0) – (Mø2020 – M0,2020)]
                                 unde:
                                 
                                             
                                                WLTPobiectiv de referinta
                                                
                                             
                                          
                                          
                                             reprezintă obiectivul de referință privind emisiile specifice pentru 2021 calculat în conformitate cu punctul 3;
                                          
                                       
                                             a
                                          
                                          
                                             este a astfel cum este definit la punctul 1 litera (c);
                                          
                                       
                                             Mø
                                             
                                          
                                          
                                             reprezintă media masei (M), astfel cum este definită la punctul 1, a vehiculelor utilitare ușoare noi înmatriculate în anul-țintă relevant, exprimată în kilograme (kg);
                                          
                                       
                                             M0
                                             
                                          
                                          
                                             este M0 astfel cum este definit la punctul 1 litera (c);
                                          
                                       
                                             Mø2020
                                             
                                          
                                          
                                             reprezintă media masei (M), astfel cum este definită la punctul 1, a vehiculelor utilitare ușoare noi înmatriculate în 2020, exprimată în kilograme (kg);
                                          
                                       
                                             M0,2020
                                             
                                          
                                          
                                             reprezintă valoarea M0 aplicabilă în anul de referință 2020.
                                          
                                       
                           
                                 5.
                              
                              
                                 În cazul unui producător căruia i se acordă în 2021 o derogare de la un obiectiv privind emisiile specifice bazat pe NEDC, obiectivul de derogare bazat pe WLTP se calculează după cum urmează:
                                 unde:
                                 
                                             
                                                
                                          
                                          
                                             este astfel cum este definit la punctul 3;
                                          
                                       
                                             
                                                
                                          
                                          
                                             este astfel cum este definit la punctul 3;
                                          
                                       
                                             NEDCobiectiv2021
                                             
                                          
                                          
                                             reprezintă obiectivul privind emisiile specifice pentru 2021, stabilit de Comisie în temeiul articolului 11 din prezentul regulament.
                                          
                                       
                           
                        (*1)  Regulamentul (UE) 2017/1151 al Comisiei din 1 iunie 2017 de completare a Regulamentului (CE) nr. 715/2007 al Parlamentului European și al Consiliului privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor, de modificare a Directivei 2007/46/CE a Parlamentului European și a Consiliului, a Regulamentului (CE) nr. 692/2008 al Comisiei și a Regulamentului (UE) nr. 1230/2012 al Comisiei și de abrogare a Regulamentului (CE) nr. 692/2008 (JO L 175, 7.7.2017, p. 1)."
						
                     
                        (*2)  Regulamentul de punere în aplicare (UE) 2017/1152 al Comisiei din 2 iunie 2017 de stabilire a metodologiei de determinare a parametrilor de corelare necesari pentru a reflecta schimbarea procedurii reglementare de testare pentru vehiculele utilitare ușoare și de modificare a Regulamentului de punere în aplicare (UE) nr. 293/2012 (JO L 175, 7.7.2017, p. 644).”"
						
                  
               
                     2.
                  
                  
                     Anexa II se modifică după cum urmează:
                     
                                 (a)
                              
                              
                                 în partea A, punctul 1.1 se modifică după cum urmează:
                                 
                                             (i)
                                          
                                          
                                             primul paragraf se modifică după cum urmează:
                                             
                                                         —
                                                      
                                                      
                                                         la literele (g) și (n), se adaugă următorul text:
                                                         
                                                            „(NEDC și WLTP)”;
                                                         
                                                      
                                                   
                                                         —
                                                      
                                                      
                                                         se adaugă următoarele litere:
                                                         
                                                                     „(p)
                                                                  
                                                                  
                                                                     masa de încercare WLTP;
                                                                  
                                                               
                                                                     (q)
                                                                  
                                                                  
                                                                     factorii de deviere și de verificare menționați la punctul 3.2.8 din anexa I la Regulamentul de punere în aplicare (UE) 2017/1152;
                                                                  
                                                               
                                                                     (r)
                                                                  
                                                                  
                                                                     numărul de identificare al familiei vehiculului, determinat în conformitate cu punctul 5.0 din anexa XXI la Regulamentul (UE) 2017/1151”;
                                                                  
                                                               
                                                   
                                       
                                             (ii)
                                          
                                          
                                             se adaugă paragraful următor:
                                             „Pentru anul calendaristic 2017, raportarea datelor menționate la litera (g), în ceea ce privește valorile emisiilor de CO2 bazate pe WLTP, și la litera (n), în ceea ce privește reducerile de emisii stabilite pe baza WLTP obținute prin ecoinovare, precum și a datelor menționate la literele (p) și (r), este facultativă.
                                             Începând cu anul calendaristic 2018, statele membre pun la dispoziția Comisiei, în conformitate cu articolul 8, toți parametrii enumerați la prezentul punct, în formatul specificat în partea C secțiunea 2 din prezenta anexă.”;
                                          
                                       
                           
                                 (b)
                              
                              
                                 în partea C, la secțiunea 2, tabelul cu titlul „Date de monitorizare detaliate – o înregistrare pentru fiecare vehicul” se modifică după cum urmează:
                                 
                                             (i)
                                          
                                          
                                             litera (g) se înlocuiește cu următorul text:
                                             
                                                         „(g)
                                                      
                                                      
                                                         Emisiile specifice de CO2 (combinate)
                                                         Valoarea NEDC
                                                      
                                                   
                                                         Emisiile specifice de CO2 (combinate)
                                                         Valoarea WLTP (începând din 2018)”;
                                                      
                                                   
                                       
                                             (ii)
                                          
                                          
                                             litera (n) se înlocuiește cu următorul text:
                                             
                                                         „(n)
                                                      
                                                      
                                                         Codul ecoinovației (ecoinovațiilor)
                                                      
                                                   
                                                         Totalul reducerilor de emisii de CO2 stabilite pe baza NEDC datorate ecoinovației (ecoinovațiilor)
                                                      
                                                   
                                                         Totalul reducerilor de emisii de CO2 stabilite pe baza WLTP datorate ecoinovației (ecoinovațiilor) (începând din 2018)”;
                                                      
                                                   
                                       
                                             (iii)
                                          
                                          
                                             următoarele litere (p), (q) și (r) se inserează după litera (o):
                                             
                                                         „(p)
                                                      
                                                      
                                                         Masa de încercare WLTP
                                                      
                                                   
                                                         (q)
                                                      
                                                      
                                                         Factorul de deviere De (dacă este disponibil)
                                                      
                                                   
                                                         Factorul de verificare (dacă este disponibil)
                                                      
                                                   
                                                         (r)
                                                      
                                                      
                                                         Numărul de identificare al familiei de vehicule”;
                                                      
                                                   
                                       
                                             (iv)
                                          
                                          
                                             în nota 1, se elimină a doua teză.